මෙලෙස ආසාදිතයන් 2000 ඉක්මවමින් වාර්තාවූයේ අඛණ්ඩව 5 වන දිනටයි.ගෙවුණු දිනයේ වාර්තා වූ ආසාදිතයන් අතරින් 2,382කු අලුත් අවුරුදු පොකුරේ ආශ්‍රිතයන් වන අතර සෙසු 38 දෙනා විදෙස්ගතව සිට මෙරටට පැමිණි අයයි.ඒ අනුව මෙරට සමස්ත කොවිඩ් ආසාදිතයන් සංඛ්‍යාව 313,769 දක්වා ඉහළ ගියා.මේ වන විට පුද්ගලයන් 280,868ක් පූර්ණ සුවය ලබා ඇති අතර ආසාදිතයින් 28,393ක් තවදුරටත් රෝහල්ගතව ප්‍රතිකාර ලබනවා.සෞඛ්‍ය සේවා අධ්‍යක්ෂ ජනරාල්වරයා විසින් පෙරේදා සිදු වූ කොවිඩ් මරණ 63ක්ද ඊයේ වාර්තා කළ අතර මෙරට සමස්ත කොවිඩ් මරණ සංඛ්‍යාව දැක්වෙන්නේ 4,571ක් ලෙසයි.මේ අතර අද පැවති කැබිනට් තීරණ දැනුම්දීමේ ප්‍රවෘත්ති සාකච්ඡාවේදීද වත්මන් කොවිඩ් තත්ත්වය පිළිබඳ අදහස් පළ වුණා.